 Midda hore, horta anigu horey baan u sheegay in aanan koox gaar ah raacsanayn, oo aan kooxaha mid walba ceeb ku arkay, ceebtaas awgeedna aan uga cararay, laakiin taas macnaheedu maaha in aan kooxaha wada diidanahay, maxaa yeelay koox kasta waxay leedahay xasanaad iyo khaladaad, marka xigmaddu waxay ku jirtaa in aan wixii culumada kooxahaas aasaasay ay keeneen ee wanaag ahaa qaadano, wixii xumaan ahaa ee ay keeneen ama kuwa raacsani ku dareen mad-habta kadib markii shiikhii keenay dhintay sida akhwaanka, waxaa wanaagsan in laga fogaado oo laga dhowrsado. 